
Republika e Kosovës
Republika Kosova-Republic of Kosova
Qeveria - Vlada - Government
Ministria e Drejtësisë – Ministarstvo Pravde – Ministry of Justice
___________________________________________________________________________

Na osnovu Zakona br. 08/L-033 o pravosudnom ispitu i člana 2 i 3 Administrativnog uputstva MP-br. 12/2024 o izmeni i dopuni Administrativnog uputstva MP-br. 06/2022 o načinu polaganja i programu pravosudnog ispita, Ministarstvo pravde objavljuje:


OGLAS ZA PRIJAVU 
ZA POLAGANJE PRAVOSUDNOG ISPITA 

Pozivaju se svi zainteresovani kandidati koji žele da se prijave za pravosudni ispit koji će se održati 21. i 22.11.2026. godine, da je krajnji rok za podnošenje zahteva i relevantne dokumentacije za prijavu za pravosudni ispit od 09.10.2026. do 19.10.2026.
	Uslovi za prijavu ispita
I. Prijava za pravosudni ispit se vrši elektronski putem platforme e-Kosova https://ekosova.rks-gov.net/Service/49 . Kandidat za prijavljivanje za polaganje ispita mora da ispunjava zakonske uslove iz člana 8. Zakona br. 08/L-033 o Pravosudnom ispitu, kako sledi:
1. Da bude državljanin Republike Kosova;
2. Da ima diplomu Pravnog fakulteta, koja mora biti Noterizovana kopija; 
[bookmark: _GoBack]3. Da ima radno iskustvo ili završenu (1) jednogodišnju praksu u sudovima, državnom tužilaštvu, advokatskoj kancelariji, koja mora biti noterizovana kopija; 

4. Da ima dve (2) godine profesionalnog iskustva u notarskoj kancelariji, izvršiteljskoj kancelariji, javnim institucijama, preduzećima, državnim agencijama, trgovinskim društvima, profesionalno iskustvo u nevladinim organizacijama u oblasti pravosuđa ili u administraciji međunarodnih institucija na Kosovu ili u inostranstvu, koja mora biti noterizovana kopija;

5. Potvrde o obavljenoj praksi i radnom iskustvu, koje se računaju nakon završetka osnovnog nivoa studija, moraju biti izdate od strane nadležnih institucija.

6. Kandidat koji je završio Pravni fakultet na nekom univerzitetu van Kosova, mora da ima nostrifikovanu diplomu Pravnog fakulteta u Ministarstvu prosvete, nauke i tehnologije.
7. Kandidat iz inostranstva koji je završio Pravni fakultet u bilo kojoj instituciji visokog obrazovanja akreditovanoj u Republici Kosova, može da se podvrgne pravosudnom ispitu samo sa dozvolom boravka u Republici Kosova, koja mora biti noterizovana kopija.  

Originalni dokumenti ne moraju biti noterizovani.

Nepotpuna dokumentacija, prema uslovima utvrđenim u oglasu, predstavlja osnov da Komisija odbije zahtev za dozvoljavanje polaganja pravosudnog ispita.


	Postupak pravosudnog ispita

II. Zahtev za ispit  
         1 .1. Lični podaci
         1.2. Podaci o obrazovanju
         1.3. Podaci o zaposlenosti
         1.4. Oslobađanje od plaćanja
         1.5. Jezik ispita
1. Prilikom prijavljivanja pružaju se i informacije i dokazi koji potvrđuju da li je kandidat korisnik socijalne šeme ili pripada kategoriji koja je oslobođena plaćanja, ukoliko je primenljivo.

2. U slučaju nemogućnosti elektronskog apliciranja na platformi e-Kosova, prijava se može izvršiti na druge načine predviđene pravilima za podnošenje zahteva prema relevantnom Zakonu o opštem upravnom postupku. Uz saglasnost podnosioca zahteva, službenik Ministarstva unosi podatke prijave u SEPL.
III. Kandidati koji su ostali na popravnom ispitu iz prethodnog roka, dužni su da se prijave preko platforme e-Kosova, da se podvrgnu ponovnom ispitu.
IV. Kandidati koji su u prethodnom junskom ispitnom roku 2026. godine, putem žalbenog postupka, položili pismeni deo pravosudnog ispita, podneće prijavu u sistemu u fazi prijavljivanja za uplatu naknade. Kandidati će samo podneti prijavu u sistemu, budući da su oslobođeni plaćanja troškova polaganja ispita.
V. Razmatranje zahteva
1.1 Razmatranje i ocenjivanje ispunjenosti uslova utvrđenih članom 8 Zakona br. 08/L-033 o pravosudnom ispitu vrši nadležna Komisija Ministarstva za dozvoljavanje polaganja ispita, koja donosi relevantnu odluku da li kandidat ispunjava uslove za polaganje ispita.
1.2. Odluka Komisije izdaje se u SEPL-u. 

1.3. Protiv odluke Komisije, kandidat može podneti žalbu ministru pravde u skladu sa članom 12 stav 5 Zakona putem e-Kosova. 

VI. Oslobađanje od plaćanja
Kandidati koji traže oslobađanje od plaćanja naknade za polaganje pravosudnog ispita dužni su da podnesu zahtev za oslobađanje od plaćanja, kao i odgovarajući dokaz izdat od strane nadležne institucije u skladu sa zakonom, ne stariji od šest (6) meseci, kojim se potvrđuje da su korisnici socijalne pomoći ili da pripadaju kategoriji lica oslobođenih od plaćanja, u skladu sa važećim zakonodavstvom.

VI. Obaveštavanje kandidata

1.1. Kandidati se obaveštavaju preko platforme e-Kosova putem sms-a i/ili e-pošte i uključuje: 

1.2. Za kandidate koji ispunjavaju uslove: podatke o roku, načinu i visini uplate kao i upozorenje da ukoliko uplata nije izvršena, kandidat ne može se podvrgnuti ispitu; 

1.3. Za kandidate koji ne ispunjavaju uslove: pravnu pouku koja uključuje uputstvo za podnošenje žalbe elektronskim putem na platformi e-Kosova.”

1.4. Za kandidate koji se oslobađaju plaćanja odlukom Ministra pravde nakon razmatranja zahteva za oslobađanje od plaćanja. Kandidat se obaveštava o odluci putem platforme e-Kosova, uključujući obaveštenje i putem SMS-a i/ili e-maila.”

1.5. Kandidat može podneti žalbu na odluku komisije ministru u skladu sa zakonom.
 Za detaljnije informacije možete se obratiti na zvaničnu stranicu Ministarstva pravde https://md.rks-gov.net



image1.jpeg
T
S Rt 2




